Incumbensas

Legiai il text en gruppas ed empruvai da chattar la schliaziun. Discutai suenter en classa.

In plan bunamain perfetg 
(http://www.praxis-jugendarbeit.de/spielesammlung/sp-kurze-kriminalgeschichten-4.html, 27.6.2011)

David Campell, agent general da l’assicuranza Silver-Star, abitescha a Londra. El è en miseria ed ha perquai fatg in plan. In venderdi saira trametta el sia dunna ed ils uffants ora sin la terra. La sonda saira prenda el ils davos daners ord il tresor da ses biro e banduna la chasa. Cura ch’el returna enturn las 18.00 uras da la cursa da chavals, aveva el era spers quels daners. David Campell era bancrut, sia passiun per scumetter ha ruinà el. Uss na restava nagut pli ad el, auter che realisar ses plan.

Cun dinamit ha el siglientà ses tresor. Silsuenter ha el svidà tut las stgaffas e las chaschuttas ed ha bittà tut per terra. Il telefon ha el stgarpà or da la bischla d’attatg.

Cura ch’igl è vegnì stgir ha el tratg en stivals bler memia gronds, ha stizzà tut las chazzolas en chasa ed è chaminà en curtin. Là ha David laschà enavos blers fastizs cun ils stivals e silsuenter ha el bittà in crap tras la fanestra da la cuschina. Cun stivals plain merda entra el uss tras la fanestra rutta en cuschina. Da là va el en ses biro, nua ch’el lascha puspè enavos blers fastizs.
David banduna uss la chasa per trair ora ils stivals. En soccas turna el en chasa. Cun in cuntè taglia David ils stivals en blera tocca e lascha svanir quella en la tualetta. 
A las 23.00 uras chamina el en chombra che sa chatta en l’emprima auzada, tira en il pigiama, sa metta en letg e stat puspè si, prenda sia pistola or da la maisina da notg e va puspè da stgala giu. Trais giadas sajetta el encunter la stgala che maina ensi. Suenter in mument sajetta el duas giadas davent da la stgala vers engiu.

Igl è las 23.08 uras. David spera che ses vischins hajan udì ils sajets. 
Curt suenter arrivan la polizia ed in detectiv. Els entran svelt en chasa. David raquinta: «Jau na poss betg dir bler. Jau ma sun desdà suenter ina canera che jau hai udì en l’auzada sut. Jau hai lura prendÌ mia pistola e sun chaminà bufatg or da chombra. Sin stgala, hai jau vis ina sumbriva. Jau hai clamà: halt, uschiglio sajet jau! Lura ha quella persuna sajettà trais giadas sin mai, ed jau duas giadas enavos. La sumbriva è svanida en cuschina. Jau vuleva telefonar, ma l’attatg era disturbà. Da mes tresor è vegnì engulà 15‘000 glivras en bar e 10‘000 glivras en vaglia.» David ha suttascrit il protocol e la polizia ha segirà tut ils indizis. 

La dumengia curt avant gentar survegn Campell visitas dal detectiv. Quel era tut auter che curtaschaivel e di: «Signur Campell, pachetai il necessari. Nus vegnin a stuair discutar sin il presidi sur da voss enguladetsch simulà!»

Pertge saveva il detectiv che quai è stà simulà? Tge sbagl è capità a Campell?

schliaziun:

______________________________________________________________________________________________________________________________________________________________________________
______________________________________________________________________________________________________________________________________________________________________________

			Per perscrutaders:
		
Conuschas ti reglas per prevegnir in enguladitsch sin via ni era trics per sa defender?

http://weltreise-info.de/sicherheitstipps/streetsmart.html (28.6.2011)
http://www.dailymotion.com/video/x5lg31_krav-maga-selbstverteidigung_sport (28.6.2011)
http://www.blick.ch/life/ratgeber/selbstverteidigung-die-wichtigsten-tricks-118596 (28.6.2011)
http://www.prosieben.ch/tv/galileo/videos/clip/35736-extrem-selbstverteidigung-1.2180251/ (28.6.2011)